Решение на Общия съд от 17 май 2023 г. — eins energie in sachsen/Комисия
(Дело T-318/20)1
(Конкуренция — Концентрации — Германски пазар на електроенергия — Решение, с което концентрацията се обявява за съвместима с вътрешния пазар — Жалба за отмяна — Липса на процесуална легитимация — Липса на активно участие — Недопустимост)
Език на производството: немски
Страни
Жалбоподател: eins energie in sachsen GmbH & Co. KG (Хемниц, Германия) (представители: I. Zenke и T. Heymann, avocats)
Ответник: Европейска комисия (представители: G. Meessen и Ив. Залогин, подпомагани от T. Funke и A. Dlouhy, avocats)
Встъпили страни в подкрепа на ответника: Федерална република Германия (представители: J. Möller и S. Costanzo), E.ON SE (Есен, Германия) (представители: C. Grave, C. Barth и D.-J. dos Santos Goncalves, avocats), RWE AG (Есен) (представители: U. Scholz, J. Siegmund и J. Ziebarth, avocats)
Предмет
С жалбата си на основание член 263 ДФЕС жалбоподателят иска да бъде отменено Решение C(2019) 1711 final на Комисията от 26 февруари 2019 г. за обявяване на концентрация за съвместима с вътрешния пазар и със Споразумението за ЕИП (преписка M.8871 - RWE/E.ON Assets) (ОВ C 111, 2020 г., стр. 1)
Диспозитив
Отхвърля жалбата като недопустима.
Eins energie in sachsen GmbH & Co. KG понася направените от него съдебни разноски, както и разноските на Европейската комисия, на E.ON SE и на RWE AG.
Федерална република Германия понася направените от нея съдебни разноски.
____________
1     ОВ C 240, 20.7.2020 г.